《题义门胡氏华林书院》
宋代·张素

圣主临朝重义门，紫泥旌表不优恩。
广延墨客收经籍，已见丹朱及子孙。
池沼宴时花满槛，烟霞吟处酒盈樽。
清闲官秩清闲景，千户侯封未足伦。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。